Tysk grammatik i folkeskolen, Weissbier, et fodboldopgør mellem Bayern München og Dortmund eller en kulturel weekendtur til Berlin.

Langt de fleste af os har på et eller andet tidspunkt i vores liv stiftet bekendtskab med vores naboer mod syd, men når danske unge skal vælge studium, slår interessen for det tyske ikke igennem.

I år er i alt 74 studerende blevet optaget på de 4 tyskstudier fordelt i landet. Det er et tal i en kurve, der i flere år har været nedadgående. Ser vi 20 år tilbage i tiden, var antallet 132. I dag kæmper studiet ovenikøbet med høje frafaldsprocenter.